Huisgodsdiens 9-15 Junie » Somerstrand Gemeente
Huisgodsdiens 9-15 Junie
Wie ken julle wat 'n goeie getuie van Jesus is – wat deur wat hulle sê en doen vir ander mense vertel van Jesus?
Lees Matteus 28:19-20
• Hierdie is Jesus se "laaste opdrag" – die belangrikste deel van Christen-wees. Hoe kan julle aan hierdie opdrag gehoorsaam wees?
Dit is belangrik dat Christene getuig – vir ander mense vertel hoe lief hulle vir Jesus het en wat Jesus vir hulle beteken. Oefen julle "getuienis" teenoor mekaar – vertel vir mekaar wat Jesus vir julle beteken.
• Vind uit wie al ons gemeente se sendelinge is. As julle nog nie hulle gebedsbrief kry nie, vra by die kerkkantoor hoe julle kan inteken op hul gebedsbrief. Skryf vir hulle 'n briefie om te sê julle bid vir hulle – en bid gereeld vir hulle.